**Sredstva preduzeća**

Preduzeće, kako bi izvršilo svoj osnovni cilj i zadatak, i postiglo što veći profit za sebe i za društvo u celini, angažuje pored radne snage i određena sredstva. Ova sredstva su neophodna za obavljanje delatnosti u preduzeću i bez njih se ne može obavljati proces reprodukcije. Može se reći da su sredstva određeni ekonomski resursi koje kontroliše pravno lice, i rezultat su nekih prošlih događaja čijom upotrebom u budućnosti se očekuje prliv budućih ekonomskih koristi, tj. prihoda. Sredstva u preduzeću mogu se podeliti sa dva stanovišta:

* Prema pojavnim oblicima;
* Prema roku trajanja.

Prema pojavnom obliku se dele na:

* Stvari – to su sredstva koja se javljaju u konkretnom materijalnom obliku i to mogu biti zgrade, zemljišta, mašine, materijali, proizvodi, roba, sredstva za transport i slično;
* Prava – su sredstva koja nisu materijalnog karaktera, ne mogu se opipati i to mogu biti potraživanja, na primer proizvoda, robe, zatim patenti i slično;
* Novac – efektivni novac (gotovina) u blagajni i na žiro računu.

Prema nameni sredstva mogu biti:
Poslovna sredstva:

* Osnovna (stalna);
* Obrtna (tekuća);

Posebna (sredstva rezervnog fonda i sredstva zajedničke potrošnje).
Prema fazama ciklusa reprodukcije u kojima su angažovana, sredstva se dele na:

* Sredstva u početnom robnom obliku (zalihe materijala i sredstva za rad);
* Sredstva u tehnološkom procesu (proizvodnja u toku);
* Sredstva u zalihama gotovih proizvoda.

Prema izvorima pribavljanja sredstva mogu biti:

* Sopstvena;
* Tuđa.

Osnovna sredstva mogu, nadalje, biti u obliku stvari i prava (građevine, oprema, šume, dugogodišnji zasadi, mašine, osnovno stado, patenti, licence, franšize, koncesije, osnivački i izdaci za razvoj i slično), dok obrtna sredstva mogu biti u obliku stvari, prava i novca .